open-index/open-wikipedia-markdown huggingface dataset:
Εχθρός του Λαού

Η έκφραση *″*'Εχθρός του Λαού*'″*, είναι ένας ασαφής προσδορισμός των αντιπάλων αυτού που τον χρησιμοποιεί, στιγμαντίζοντάς τους ως εχθρούς ολόκληρης της κοινωνίας.

Η έκφραση ανάγεται στους ρωμαϊκούς χρόνους, όταν η Σύγκλητος στιγμάτισε τον αυτοκράτορα Νέρωνα ως ‘’Εχθρό του Λαού″ (λατινικά: *hostis publicus*) το 68 π.Χ. Στη γαλλική του μορφή (ennemi du peuple), χρησιμοποιήθηκε κατά τη Γαλλική Επανάσταση. Στις 25 Δεκεμβρίου 1793 ο Ροβεσπιέρος είπε:

Έχει χρησιμοποιηθεί επίσης και στη λογοτεχνία. Με τον ίδιο ακριβώς τίτλο ο Ερρίκος Ίψεν έγραψε ένα θεατρικό έργο το 1882. 

Σήμερα όμως η χρήση του γίνεται με αναφορά στη σοβιετική φρασεολογία. Στη Σοβιετική Ένωση γινόταν εκτεταμένη χρήση του όρου ‘’Εχθρός του Λαού’’ (ρωσικά: враг народа), καθώς ταιριάζει τέλεια με την ιδέα ότι στην εξουσία είναι ο Λαός. Ο Λένιν στο Διάταγμα της 28ης Νοεμβρίου 1917 έλεγε:

Οι Σοβιετικοί χρησιμοποιούσαν επίσης και τους όρους ‘’Εχθρός των Εργατών’’ (враг трудящихся, Βραγκ Τρουντιάστσιχσια), ‘’Εχθρός του Προλεταριάτου’’, (враг пролетариата, Βραγκ Προλεταριάτα), ’’Ταξικός Εχθρός’’ (классовый враг, Κλάσοβι Βραγκ) κ.ά. Ειδικότερα, ο όρος ″Εχθρός των Εργατών″ περιελήφθη στο άρθρο 58 του Ποινικού Κώδικα της Ρωσικής Ομοσπονδίας και παρόμοια άρθρα στους κώδικες των άλλων Σοβιετικών Δημοκρατιών.

Σε διαφορετικές εποχές (εντός του πλαισίου της Σοβιετικής Ένωσης), οι όροι αυτοί χρησιμοποιήθηκαν για τον τσάρο Νικόλαο Β’ και την αυτοκρατορική οικογένεια, τους αριστοκράτες, τους αστούς, τους κληρικούς, τους αναρχικούς, τους κουλάκους, τους μοναρχικούς, τους Μενσεβίκους, τους Εσέρους, τους Μπουντιστές (Εβραίοι συνδικαλιστές), τους Τροτσκιστές, τους οπαδούς του Μπουχάριν, τους παλιούς Μπολσεβίκους, τους μετανάστες, τα ‘’σοσιαλιστικά παράσιτα’’, τους Ρώσους κατοίκους της κινέζικης επαρχίας του Χαρμπίν κ.ά.

Ένας ″Εχθρός του Λαού″μπορούσε να εξοριστεί, να φυλακιστεί ή να εκτελεστεί, και επιπλέον να χάσει την περιουσία του. Οι στενοί συγγενείς των ‘’Εχθρών του Λαού’’ αποκαλούνταν ‘’μέλη της οικογένειας των προδοτών της Πατρίδας’’, και μπορούσαν να σταλούν στα Γκουλάγκ, ενώ στερούνταν τα πολιτικά τους δικαιώματα. Με το να είναι κάποιος φίλος ενός  ″Εχθρού του Λαού″, σήμαινε αυτομάτως ότι ετίθετο υπό παρακολούθηση ως ύποπτος.

Σημαντικός αριθμός πολιτών αποκτούσε την ετικέτα του ″Εχθρού του Λαού″, όχι για τις εχθρικές τους πράξεις εναντίον του ″κράτους των εργατών και των αγροτών″, αλλά για την κοινωνική τους καταγωγή ή το προ της Επανάστασης επάγγελμα, όπως, όσοι μίσθωναν εργασία, οι υψηλόβαθμοι κληρικοί , οι πρώην αστυνομικοί, οι έμποροι κλπ. Κάποιοι από αυτούς τους ονόμαζαν κοινώς ″λισέντσι″, δηλαδή *″αποστερημένους″*,  (από τη ρωσική λέξη лишение, αποστέρηση), καθότι το Σοβιετικό Σύνταγμα τους στερούσε το δικαίωμα της ψήφου. Αυτό σήμαινε ότι αποκλείονταν και από διάφορα άλλα προνόμια, όπως την εργασία, τα δελτία διανομής αγαθών κ.ά.

## Παραπομπές
.
## Σημειώσεις

Κατηγορία:Κομμουνιστική ορολογία
Βίκυ Σταυροπούλου

Η **Βίκυ Σταυροπούλου** (Γιοχάνεσμπουργκ, 6 Νοεμβρίου 1969) είναι Ελληνίδα ηθοποιός και παρουσιάστρια της τηλεόρασης.

## Βιογραφία
Γεννήθηκε στο Γιοχάνεσμπουργκ της Νότιας Αφρικής από Έλληνες γονείς και μεγάλωσε στο Περιστέρι Αττικής. Αποφοίτησε από τη Δραματική Σχολή του Σύγχρονου Θεάτρου του Γιώργου Κιμούλη. Έχει πολλές επιτυχημένες συμμετοχές σε κωμικούς ρόλους στο θέατρο και την τηλεόραση.

Υπήρξε παντρεμένη με τον επιχειρηματία Νώντα Μπάρκα, με τον οποίο έχουν αποκτήσει μία κόρη, την Δανάη Μπάρκα. Τα τελευταία χρόνια συζεί με τον συνάδελφο και φίλο της Χρήστο Χατζηπαναγιώτη, στην Ανθούπολη Περιστερίου.

## Παραπομπές


## Εξωτερικοί σύνδεσμοι
*
 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες τηλεπαρουσιάστριες
Κατηγορία:Έλληνες κωμικοί
Οίκος της Μπραγκάνσα

Ο **Οίκος της Μπραγκάνσα** είναι ένας δυναστικός Οίκος, που τα μέλη του ήταν δούκες της Μπραγκάνσα, βασιλείς της Πορτογαλίας και αυτοκράτορες της Βραζιλίας. Είναι πλάγιος κλάδος του Οίκου των Καπετιδών-Πορτογαλίας. Ο Οίκος έδωσε επτά δούκες της Μπραγκάνσα, ένδεκα βασιλείς της Πορτογαλίας και τρεις αυτοκράτορες της Βραζιλίας.

## Δούκες της Μπραγκάνσα
* Αλφόνσος (1442-61)
* Φερδινάνδος Α΄ (1461-78)
* Φερδινάνδος Β΄ (1478-83)
* Ιάκωβος (1483-1532)
* Θεοδόσιος Α΄ (1532-63)
* Ιωάννης Α΄ (1563-1583)
* Θεοδόσιος Β΄ (1583-1630)
* Ιωάννης Β΄ δούκας της Μπραγκάνσα (1630-45) και Δ΄ ως βασ. της Πορτογαλίας.

## Βασιλείς της Πορτογαλίας
* Ιωάννης Δ΄ (1640-56)
* Αλφόνσος ΣΤ΄ (1656-83)
* Πέτρος Β΄ (1683-1706)
* Ιωάννης Ε΄ (1706-50)
* Ιωσήφ (1750-77)
* Πέτρος Γ΄ (1777-86), σύζυγος της Μαρίας Α΄
* Μαρία Α΄ (1777-1816) και βασίλισσα της Βραζιλίας
* Ιωάννης ΣΤ΄ (1816-22) και βασιλιάς, μετά αυτοκράτορας, της Βραζιλίας
* Πέτρος Δ΄ (1826) και Α΄ ως αυτοκράτορας της Βραζιλίας
* Μιχαήλ (1828-34)
* Μαρία Β΄ (1826-28, 34-53) μαζί με τον σύζυγό της Φερδινάνδο Β΄. 
Οι απόγονοί τους ήταν του Οίκου της Σαξονίας - Κόμπουργκ & Γκότα, κλάδου των Βέττιν.

## Αυτοκράτορες της Βραζιλίας
* Μαρία (1815-16) ως βασίλισσα της Βραζιλίας. Επίσης βασίλισσα της Πορτογαλίας (ως Μαρία Α΄)
* Ιωάννης (1816-22) ως βασιλιάς, μετά αυτοκράτορας της Βραζιλίας. Επίσης βασιλιάς της Πορτογαλίας (ως Ιωάννης ΣΤ΄)
* Πέτρος Α΄ (1822-31) και βασιλιάς της Πορτογαλίας (ως Πέτρος Δ΄)
* Πέτρος Β΄ (1831-89)

## Γενεαλογία τού Οίκου της Μπραγκάνσα

## Πηγές

*Barbosa, Ignacio de Vilhena (1860). As cidades e villas da Monarchia portugueza que teem brasão d'armas: Volume I. Lisboa: Typographia do Panorama.
*Berry, William (1828). Encyclopaedia Heraldica or Complete Dictionary of Heraldry: Volume I. London: Sherwood, Gilbert and Piper.
*Brazil (1890). Collecção das leis do Brazil de 1812. Rio de Janeiro: Imprensa Nacional.
*Leal, Augusto Soares de Azevedo Barbosa de Pinho (1882). Portugal Antigo e Moderno; Diccionario: Volume X. Lisboa: Mattos Moreira.
*McMurdo, Edward (1889). History of Portugal: Volume 3. London: S. Low, Marston, Searle, & Rivington.
*Nicolas, Sir Nicholas Harris (1841). History of the orders of knighthood of the British Empire; of the order of the Guelphs of Hanover; and of the medals, clasps and crosses, conferred for naval and military services; Volume I. London: Pickering, Rodwell.
*Sousa, D. Antonio Caetano de (1736). Historia Genealogica da Casa Real Portugueza: Tomo II. Lisboa: Joseph Antonio da Sylva.
Δ΄ Εθνική ποδοσφαίρου ανδρών 1983-84

Η **Εθνική Ερασιτεχνική Κατηγορία 1983–1984** διοργανώθηκε με τη συμμετοχή 126 ομάδων, οι οποίες χωρίστηκαν σε 7 ομίλους των 18. Ήταν η 2η περίοδος της Εθνικής Ερασιτεχνικής Κατηγορίας ως τέταρτο τη τάξει πρωτάθλημα του ελληνικού ποδοσφαίρου. Οι πρώτοι κάθε ομίλου εξασφάλισαν την άνοδό τους στην Γ΄ Εθνική Κατηγορία κι οι 7 τελευταίες ομάδες κάθε ομίλου υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

## Πηγές

*«Greece - List of Fourth Level Final Tables, 1983/84», rsssf.com, Alexander Mastrogiannopoulos
* Εφημερίδα «Θεσσαλονίκη» , 4 Ιουνίου 1984.

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1983-1984
Κύπελλο Ερασιτεχνικών Ομάδων Ε.Π.Σ. 2015–16

Το **Κύπελλο Ερασιτεχνικών Ομάδων Ε.Π.Σ. 2015–2016** είναι η 43η διοργάνωση του θεσμού του Κυπέλλου Ερασιτεχνών. Την πρώτη φάση αποτελούν οι διοργανώσεις των κυπέλλων των κατά τόπους Ενώσεων Ποδοσφαιρικών Σωματείων. Οι κυπελλούχες ομάδες των τοπικών ενώσεων αγωνίζονται στη δεύτερη φάση του Κυπέλλου Ερασιτεχνών, με διοργανώτρια αρχή την Ελληνική Ποδοσφαιρική Ομοσπονδία. Σε περίπτωση κατάκτησης του τροπαίου από ομάδα που αγωνίζεται σε τοπικό πρωτάθλημα, η συγκεκριμένη ομάδα κερδίζει αυτόματα την άνοδο στη Γ΄ Εθνική ερασιτεχνική κατηγορία. Στις 24 Φεβρουαρίου του 2016, έγινε η κλήρωση της δεύτερης φάσης.

## Α' Φάση
thumb|130px|Όρια των Ενώσεων Ποδοσφαιρικών Σωματείων
Ξεκίνησε με τη συμμετοχή όλων των ομάδων των τοπικών ενώσεων αλλά και αυτών της Γ' Εθνικής.

### Οι τελικοί των Ενώσεων

## Ομάδες
Οι ενώσεις ποδοσφαιρικών σωματείων χωρίζονται σε εννέα ομίλους με βάση τη γεωγραφική τους θέση. Κάθε ομάδα μετέχει στον όμιλο στον οποίο βρίσκεται η ένωση στην οποία ανήκει.

;Σημειώσεις
* Δε συμμετείχε ** Η υπόθεση της κυπελλούχου ΕΠΣ Αθηνών εκκρεμεί

## Ημερομηνίες
Ακολουθεί το πρόγραμμα της διοργάνωσης:

## Φάση ομίλων
Διεξάγονται μονοί αγώνες της μορφής νοκ-άουτ.

### 1ος όμιλος
  

### 2ος όμιλος
  

### 3ος όμιλος
  
 

### 4ος όμιλος
  
 

### 5ος όμιλος
  
 

### 6ος όμιλος
  

### 7ος όμιλος
  

### 8ος όμιλος
  
 

### 9ος όμιλος
  

## Ενδιάμεση φάση
Στην ενδιάμεση φάση κληρώθηκαν οι νικήτριες του 5ου και 6ου ομίλου. Ο αγώνας ορίστηκε για τις 6 Απριλίου του 2016.

|}

 

## Προημιτελική φάση
Στην προημιτελική φάση κληρώθηκαν οι νικήτριες του 1ου, 2ου, 3ου, 4ου, 7ου, 8ου και 9ου ομίλου, με τη νικήτρια του αγώνα της ενδιάμεσης φάσης να εισέρχεται εν συνεχεία. Οι αγώνες ορίστηκαν για τις 13 Απριλίου του 2016.

|}

 

## Ημιτελική φάση
Οι αγώνες της ημιτελικής φάσης ορίστηκαν για τις 20 Απριλίου του 2016.

|}

 

## Τελικός αγώνας
Ο τελικός ορίστηκε αρχικά για τις 7 Μαΐου ενώ αργότερα μετατέθηκε για τις 21 Μαΐου του 2016.

## Παραπομπές


## Εξωτερικοί σύνδεσμοι

* 
*Τελικός 2016 Στιγμιότυπα youtube.com

Κατηγορία:Εγχώρια ποδοσφαιρικά κύπελλα 2015-2016
Ολυμπιακό Γήπεδο Χειροσφαίρισης και Ταεκβοντό Φαλήρου

Το **Ολυμπιακό Γήπεδο Χειροσφαίρισης και Ταεκβοντό Φαλήρου** το οποίο είναι μέρος του Ολυμπιακού Συγκροτήματος Φαλήρου, είναι κλειστό γυμναστήριο στο Παλαιό Φάληρο, στο παραλιακό μέτωπο της Αττικής. Έχει το ψευδώνυμο *«Μικρό Στάδιο Ειρήνης και Φιλίας»*, λόγω της ομοιότητας στον σχεδιασμό, και την εγγύτητα με το Στάδιο Ειρήνης και Φιλίας. Ήταν ο χώρος στον οποίο διεξήχθησαν οι προκριματικοί αγώνες της χειροσφαίρισης, καθώς και η διοργάνωση του Τάε Κβον Ντο στους Ολυμπιακούς Αγώνες στου 2004. Η χωρητικότητα του γυμναστηρίου είναι 8.536 θέσεις, αλλά μόνον 3.836 από αυτές διατίθενταν κατά τη διάρκεια των Ολυμπιακών Αγώνων.

## Ιστορικό
Η κατασκευή του γηπέδου ολοκληρώθηκε στις 20 Δεκεμβρίου 2003, αλλά εγκαινιάστηκε στις 12 Αυγούστου 2004, λίγο πριν από την έναρξη των Ολυμπιακών Αγώνων.

Το άνω διάζωμα των κερκίδων, το οποίο είχε τοποθετηθεί για τους Ολυμπιακούς Αγώνες του 2004, ήταν προσωρινό και πλέον έχει αφαιρεθεί.

Έχει φιλοξενήσει την διεθνή έκθεση τέχνης Art Athina.
Το συγκρότημα The Prodigy πραγματοποίησε επίσης μια συναυλία στο κατάμεστο γήπεδο. Ο Tiësto πραγματοποίησε συναυλία στο γήπεδο, κατά τη διάρκεια της παγκόσμιας περιοδείας του *"Kaleidoscope"*. Στο γήπεδο πραγματοποιείται επίσης διαχρονικά η παράσταση Holiday on Ice καθώς και η Disney on Ice. Επίσης στο χώρο έχουν φιλοξενηθεί εκδηλώσεις πολιτικών κομμάτων.

Από το 2013 γίνονται τα Mad Video Music Awards.

## Παραπομπές


## Πηγές
*Επίσημες αναφορές Θερινών Ολυμπιακών Αγώνων 2004, Τόμος 2. σσ. 349, 403.
*Ολυμπιακά Ακίνητα Α.Ε..  & 
*Πληροφορίες σταδίου @ Stadia.gr

Κατηγορία:Αθλητικές εγκαταστάσεις στην Αθήνα
Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Γήπεδα χειροσφαίρισης στην Ελλάδα
Κατηγορία:Κλειστά στάδια στην Ελλάδα
Out of Our Heads

Το **Out of Our Heads** είναι το τρίτο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 24 Σεπτεμβρίου του 1965 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε στις 30 Ιουλίου του ίδιου έτους μέσω της δισκογραφικής εταιρείας "London", όντας η τέταρτη επίσημη κυκλοφορία τους στην αντίπερα όχθη του Ατλαντικού..

Η ευρωπαϊκή έκδοση του δίσκου είχε διαφορετικό εξώφυλλο και περιείχε ηχογραφήσεις οι οποίες πραγματοποιήθηκαν μετά την αμερικάνικη κυκλοφορία του, όπως τα κομμάτια "*She Said "Yeah"*", "*Gotta Get Away*", "*Talkin' 'Bout You*", "*Oh, Baby (We Got a Good Thing Going)*", "*Heart of Stone*" και "*I'm Free*". Κάποια εξ αυτών κυκλοφόρησαν στις Ηνωμένες Πολιτείες με το άλμπουμ "*[[December's Children (And Everybody's)]]*".

Το άλμπουμ έφθασε στην δεύτερη θέση του βρετανικού καταλόγου επιτυχιών, αφού στην κορυφή βρισκόταν το "*[[Help!]]*" των Beatles. Παράλληλα όμως, ήταν και ο πρώτος τους δίσκος που έφθασε στην κορυφή του Billboard στην Αμερική, όπου βραβεύθηκε ως πλατινένιος. Τεράστια επιτυχία γνώρισε το σινγκλ "*[[(I Can't Get No) Satisfaction]]*", ανεβαίνοντας στην κορυφή των περισσότερων τσαρτ του κόσμου, ενώ άλλο ένα βρετανικό # 1 τους έφερε το τραγούδι "*The Last Time*", που έφθασε ως το # 9 στις ΗΠΑ.

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, ο Mark Prindle με 9 / 10 και το "Sputnik Music" με μέσο όρο βαθμολογιών 3,7 / 5.

## Λίστα Τραγουδιών
### Ευρωπαϊκή έκδοση

### Αμερικάνικη έκδοση

## Θέσεις τσαρτ

## Βραβεία

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Out of Our Heads*" ήταν οι εξής:
* **[[Μικ Τζάγκερ]]** - φωνητικά, φυσαρμόνικα, κρουστά
* **[[Κιθ Ρίτσαρντς]]** - κιθάρα, φωνητικά
* **[[Μπράιαν Τζόουνς]]** - κιθάρα, φωνητικά, πλήκτρα, φυσαρμόνικα, κρουστά
* **[[Μπιλ Γουάιμαν]]** - μπάσο, φωνητικά
* **[[Τσάρλι Γουάτς]]** - τύμπανα, κρουστά

### ''Γκεστ συμμετοχές''
* **Ίαν Στιούαρτ** - πιάνο
* **Τζακ Νίτσε** - αρπίχορδο, κρουστά
* **[[Φιλ Σπέκτορ]]** - μπάσο

## Παραπομπές


## Πηγές
* Out of Our Heads - The Rolling Stones | Songs, Reviews, Credits | AllMusic
* The Rolling Stones - Out of Our Heads | Sputnikmusic
* Out of Our Heads | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1965
Release from Agony

***Release from Agony*** είναι ο τίτλος του τρίτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Δεκέμβριο του 1987 μέσω της δισκογραφικής εταιρείας "Steamhammer".

Η ηχογράφηση του πραγματοποιήθηκε τον Σεπτέμβριο του 1987 στο "Karo Studio" του Μύνστερ με παραγωγό τον Κάλε Τραπ και βοήθησε το συγκρότημα να γίνει γνωστό σε παγκόσμια κλίμακα. Για την προώθηση του, οι Destruction άνοιγαν τις εμφανίσεις των Celtic Frost κατά την βρετανική τους περιοδεία, ενώ μέσα στο 1988 ηχογράφησαν και το ζωντανό άλμπουμ "*[[Live Without Sense]]*".

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, το "Metal Storm" με 8,3 / 10 και το "Metal Archives" με 82 %.

## Τραγούδια του δίσκου

## Τα μέλη των Destruction
Οι μουσικοί οι οποίοι ηχογράφησαν το "*Release from Agony*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Χάρι Γουίλκενς** - κιθάρα
* **Όλι Κάιζερ** - τύμπανα

## Παραπομπές


## Πηγές
* Release from Agony - Destruction | Songs, Reviews, Credits | AllMusic
* Destruction - Release From Agony - Metal Storm
* Destruction - Release from Agony - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1987
Ολυμπιακό Κέντρο Μπιτς Βόλεϊ

Το **Ολυμπιακό Κέντρο Μπιτς Βόλεϊ** είναι αθλητική εγκατάσταση στο Ολυμπιακό Συγκρότημα Φαλήρου, στην οποία διεξήχθη η διοργάνωση του Μπιτς Βόλεϊ στους Ολυμπιακούς Αγώνες του 2004 στην Αθήνα. Η χωρητικότητα της εγκατάστασης είναι 9.600 θεατές, αν και κατά τη διάρκεια των Ολυμπιακών Αγώνων χρησιμοποιήθηκαν οι 7.300 θέσεις. Το στάδιο άνοιξε επίσημα στις 2 Αυγούστου 2004, λίγες εβδομάδες πριν από την έναρξη των Ολυμπιακών Αγώνων, αν και είχαν διεξαχθεί δοκιμαστικοί αγώνες στο χώρο ένα χρόνο πριν.

Τον Αύγουστο του 2014, η εγκατάσταση βρισκόταν σε αχρηστία ενώ είχαν φυτρώσει αρκετά άγρια φυτά.

## Παραπομπές/Πηγές
* Επίσημες καταγραφές Θερινών Ολυμπιακών Αγώνων 2004.  Τόμος 2. σ. 417.
* Προφίλ - Ολυμπιακά Ακίνητα ΑΕ  & 


Μπιτς Βολει
Μπιτς Βολει
Κατηγορία:Γήπεδα πετοσφαίρισης στην Ελλάδα
Κωνσταντίνος Μπράβος

Ο **Κωνσταντίνος Π. Μπράβος** (1922-1990) ήταν στρατιωτικός και υπουργός κατά τη διάρκεια της δικτατορίας.

Από το 1967 έως το 1970 ήταν Νομάρχης Φλωρίνης και από το 1970 Νομάρχης Μαγνησίας, ενώ το 1971 διορίστηκε Νομάρχης Ηρακλείου.

Διορίστηκε υφυπουργός Εσωτερικών (περιφερειακός διοικητής Ανατολικής Μακεδονίας και Θράκης) στις 31 Ιουλίου 1972 στην Κυβέρνηση Παπαδόπουλου  και στη θέση αυτή έμεινε έως τις 25 Νοεμβρίου 1973. Αποστρατεύθηκε με τον βαθμό του Αντισυνταγματάρχη σε πολεμική διαθεσιμότητα.

Πέθανε σε ηλικία 68 ετών και κηδεύτηκε από το νεκροταφείο Χαλανδρίου, στις 2 Ιανουαρίου 1990. Ήταν παντρεμένος, με ένα γιο και μία κόρη.

## Παραπομπές


Μ
Κατηγορία:Νομάρχες Ηρακλείου
Κατηγορία:Νομάρχες Μαγνησίας
Κατηγορία:Νομάρχες Φλώρινας
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Έλληνες υφυπουργοί Εσωτερικών
Expurse of Sodomy

***Expurse of Sodomy*** είναι ο τίτλος του δεύτερου ΕΡ του γερμανικού thrash metal συγκροτήματος Sodom, το οποίο κυκλοφόρησε τον Μάρτιο του 1987 μέσω της δισκογραφικής εταιρείας "Steamhammer/SPV".

Η ηχογράφηση του πραγματοποιήθηκε τον Δεκέμβριο του 1986 στο "Musiclab Studio" του Βερολίνου και αποτέλεσε τη μετάβαση του συγκροτήματος από τα αποκρυφιστικά θέματα του "*[[Obsessed by Cruelty]]*" στην πολεμική θεματολογία του "*[[Persecution Mania]]*".

Η έκδοση του έγινε μόνο σε μορφή 12" σινγκλ δίσκου βινυλίου και σε κασέτα. Η τελευταία του κυκλοφορία πραγματοποιήθηκε το 1988 στη Βραζιλία από τη "Woodstock Discos".

## Τραγούδια του δίσκου

## Τα μέλη των Sodom
Οι μουσικοί οι οποίοι ηχογράφησαν το "*Expurse of Sodomy*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Frank Blackfire** - κιθάρα
* **[[Κρίστιαν "Witchhunter" Ντούντεκ|Chris Witchhunter]]** - τύμπανα

## Παραπομπές


## Πηγές
* Expurse Of Sodomy - SODOM WEB SQUAD
* Sodom - Expurse of Sodomy (album review ) | Sputnikmusic
* Sodom - Expurse of Sodomy - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1987
Ολυμπιακό Κέντρο Σόφτμπολ

Το **Ολυμπιακό Κέντρο Σόφτμπολ Ελληνικού** είναι γήπεδο σόφτμπολ και βρίσκεται στο Ολυμπιακό Συγκρότημα Ελληνικού. Φιλοξένησε τις αναμετρήσεις σόφτμπολ κατά τη διάρκεια των Θερινών Ολυμπιακών Αγώνων 2004 στην Αθήνα. Η εγκατάσταση αποτελείται από το κύριο γήπεδο σόφτμπολ χωρητικότητας 4.800 θέσεων - αν και διατέθηκαν οι 3.400 θέσεις κατά τη διάρκεια των Ολυμπιακών Αγώνων - και δύο γήπεδα προθέρμανσης πλησίον του. Η κατασκευή του γηπέδου ολοκληρώθηκε στις 29 Φεβρουαρίου 2004, και εγκαινιάστηκε επίσημα στις 30 Ιουλίου 2004.

Όμως δεν διεξήχθη κανένας αγώνας σόφτμπολ, μετά το τέλος των Ολυμπιακών Αγώνων. Ένας φροντιστής του γηπέδου δήλωσε πως: *«Το γήπεδο λειτουργεί άριστα. Δεν είναι εγκαταλελειμμένο. Απλώς κανείς δεν παίζει σόφτμπολ»*. Το στάδιο έχει υποπέσει σε αχρηστία και ερείπωση.

## Παραπομπές


## Πηγές
* Επίσημες Καταγραφές Θερινών Ολυμπιακών Αγώνων 2004.  Έκδοση 2. σ.&nbsp;395.
* Ολυμπιακά Ακίνητα ΑΕ - Προφίλ εγκατάστασης  & 

Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Ολυμπιακό Κέντρο Κανόε-Καγιάκ Σλάλομ

Το **Ολυμπιακό Κέντρο Κανόε/Καγιάκ Σλάλομ Ελληνικού** βρίσκεται στο Ολυμπιακό Συγκρότημα Ελληνικού. Στο χώρο διεξήχθησαν οι αγώνες κανόε σλάλομ για τους Ολυμπιακούς Αγώνες 2004. Αποτελείται από τη διαγωνιστική διαδρομή, μια δευτερεύουσα προπονητική διαδρομή, μια λίμνη προθέρμανσης φυσικής δομής τα οποία καταλαμβάνουν συνολική έκταση 27.000 τετραγωνικών μέτρων. Η συνολική έκταση του χώρου ανέρχεται στα 288.000 τετραγωνικά μέτρα. Η χωρητικότητα της εγκατάστασης είναι 7.600 θέσεις, αν και στους Ολυμπιακούς Αγώνες διατέθησαν οι 6.700. Το Ολυμπιακό Κέντρο Κανόε/Καγιάκ Σλάλομ είναι μοναδικό μιας και χρησιμοποιείται θαλασσινό νερό, παρά γλυκό για την παροχή της πίστας.

Από τον Αύγουστο του 2014 η εγκατάσταση είναι σε αχρηστία, με την πίστα να έχει αποξηραθεί.

## Παραπομπές
* Επίσημες καταγραφές Θερινών Ολυμπιακών Αγώνων 2004.  Έκδοση 2. σ.&nbsp;291.
* Προφίλ - Ολυμπιακά Ακίνητα ΑΕ  & 


Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Κανόε καγιάκ στην Ελλάδα
Ολυμπιακό Κέντρο Χόκεϊ

Το **Ολυμπιακό Κέντρο Χόκεϊ Ελληνικού** ήταν ο χώρος διεξαγωγής του χόκεϊ επί χόρτου κατά τους Θερινούς Ολυμπιακούς Αγώνες 2004 στην Αθήνα. Βρίσκεται εντός του Ολυμπιακού Συγκροτήματος Ελληνικού, και περιλαμβάνει δύο γήπεδα χόκεϊ. Το μεγαλύτερο από αυτά έχει χωρητικότητα 7.200 θεατών - παρ' αυτά, μόνο 5.200 θέσεις διατέθηκαν στους Ολυμπιακούς Αγώνες, και ένα μικρότερο στάδιο χωρητικότητας 2.100 θεατών - με 1.200 θέσεις να διατίθενται κατά τη διάρκεια των Ολυμπιακών Αγώνων. Η κατασκευή της εγκατάστασης ολοκληρώθηκε στις 29 Φεβρουαρίου 2004 και εγκαινιάστηκε στις 11 Αυγούστου 2004, λίγο πριν από την έναρξη των Αγώνων.

Κατά τη διάρκεια των Θερινών Παραολυμπιακών Αγώνων 2004, το Ολυμπιακό Κέντρο Χόκεϊ ήταν ο χώρος διεξαγωγής των αθλημάτων ποδόσφαιρο 5x5 και ποδόσφαιρο 7x7.

Έκτοτε, το Κέντρο Χόκεϊ έχει τεθεί σε αχρηστία και ερείπωση. Κανένας αγώνας χόκεϊ δεν διεξήχθη στο κέντρο μετά το τέλος των Ολυμπιακών Αγώνων το 2004.

## Παραπομπές


Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Βλαδίσλαος Δ΄ της Πολωνίας

Ο **Βλαδίσλαος Δ΄ Βάζα** (πολωνικά: *Władysław IV Waza*), ή **Βλαδίσλαος Δ΄ της Πολωνίας** (9 Ιουνίου 1595 - 20 Μαΐου 1648), ήταν Βασιλιάς της Πολωνίας,Μεγάλος Δούκας της Λιθουανίας (1632-1648) και αυτοκράτορας της Ρωσίας (1610-1613), από τον Οίκο των Βάσα. Ήταν υιος του Σιγισμούνδου Γ', βασιλιά της Πολωνίας-Λιθουανίας και της πρώτης συζύγου του, Άννας των Αψβούργων, κόρης του Καρόλου Β΄ αρχιδούκα της Έσω Αυστρίας.

Το 1610, τον 15χρονο Βλαδίσλαο εξέλεξαν αυτοκράτορα (τσάρο) της Ρωσίας οι επτά βογιάροι, που αντιτίθεντο στον Βασίλειο Δ΄ της Ρωσίας, αλλά δεν ανέλαβε το θρόνο ένεκα της αντίδρασης του πατέρα του και μιας λαϊκής εξέγερσης στη Ρωσία. Το 1632 εξελέγη βασιλιάς της Κοινοπολιτείας της Πολωνίας με το μεγάλο δουκάτο της Λιθουανίας και την υπεράσπισε με επιτυχία στον Πόλεμο του Σμολένσκ (1632-34), που συμμετείχε προσωπικά. Υποστήριξε τη θρησκευτική ανοχή και διεξήγε στρατιωτικές μεταρρυθμίσεις, όπως την ίδρυση Ναυτικού. Ήταν επίσης ένας φημισμένος προστάτης των τεχνών και της μουσικής. Δεν κατάφερε να πραγματοποιήσει το όνειρό του της ανάκτησης του στέμματος της Σουηδίας, αλλά κέρδισε τη φήμη του κατακτητή της Οθωμανικής Αυτοκρατορίας, ενίσχυσε τη βασιλική εξουσία και μεταρρύθμισε την Κοινοπολιτεία.

Απεβίωσε χωρίς νόμιμο, επιζώντα διάδοχο, έτσι τον διαδέχθηκε στο πολωνικό θρόνο ο ετεροθαλής αδελφός του Ιωάννης Β΄ Καζιμίρ των Βάσα. Ο θάνατος του Βλαδίσλαου Δ΄ σηματοδότησε το τέλος της σχετικής σταθερότητας στην Πολωνική-Λιθουανική Κοινοπολιτεία. οι συγκρούσεις και οι εντάσεις, που είχαν αυξηθεί κατά τη διάρκεια των τελευταίων δεκαετιών, κορυφώθηκαν. Καταστροφικές συνέπειες είχαν η Εξέγερση Khmelnytsky (1648), η μεγαλύτερη από τις εξεγέρσεις των Κοζάκων, και η Σουηδική εισβολή που ονομάστηκε "Κατακλυσμός" (1655-1660).

## Οικογένεια
Από την πρώτη του σύζυγο Καικιλία-Ρενάτα των Αψβούργων, κόρη του Φερδινάνδου Β΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας δεν είχε επιζώντα τέκνα.

Από τη δεύτερη σύζυγό του Μαρία-Λουίζα Γκοντζάγκα, κόρη του Καρόλου Α΄ δούκα της Μάντουα, δεν είχε επιζόντα τέκνα.

Από μία μη νόμιμη σχέση που είχε, φυσικό τέκνο του ήταν ο:
* (νόθος) Βλαδίσλαος-Κωνσταντίνος, αρχηγός της Φρουράς στη Ρώμη και καμεράριος του Πάπα.

## Παραπομπές


## Πηγές
*Βουαντίσουαφ Τσαπλίνσκι, Na Dworze Króla Władysława IV (At the Court of King Władysław IV), 1959. *Poczet Królów i Książąt Polskich (The Kings and Dukes of Poland), 1980, ISBN 83-07-00234-6.
*Władysław IV Waza 1595–1658. Władcy Polski Nr 23. Rzeczpospolita and Mówią Wieki. Various authors and editors. 24 Ιουλίου 2007.

## Εξωτερικοί σύνδεσμοι
*
*
*Iter per Europam Bibliotheca Augustana
*
*Testimony  Kunstkammer και όπερα του Βλαδίσλαου Βάζα
*Timeline of Władysław's life (πολωνικά)
*Quotes about Władysław (πολωνικά)

Κατηγορία:Βασιλείς της Πολωνίας
Κατηγορία:Μεγάλοι Δούκες της Λιθουανίας
Κατηγορία:Οίκος των Βάσα
Κατηγορία:Πρίγκιπες της Σουηδίας
Κατηγορία:Πολωνοί Ρωμαιοκαθολικοί
Κατηγορία:Ιππότες του Τάγματος του Χρυσόμαλλου Δέρατος
Κατηγορία:Ενταφιασμοί στον Καθεδρικό Ναό της Κρακοβίας
3ο Κλειστό Γυμναστήριο Άνω Λιοσίων

Το **3ο Κλειστό Γυμναστήριο Άνω Λιοσίων**, ή αλλιώς *Κλειστό Γυμναστήριο Ζωφριάς*, είναι κλειστό γυμναστήριο στη συνοικία Ζωφριά, στα Άνω Λιόσια της Αθήνας. Το γυμναστήριο χρησιμοποιείται για αγώνες πετοσφαίρισης και καλαθοσφαίρισης. Η χωρητικότητα του γυμναστηρίου για αγώνες καλαθοσφαίρισης είναι 3.000 θεατές, με 1.300 μόνιμες θέσεις.

## Ιστορικό
Στο γυμναστήριο διεξήχθη το Final Four του Κυπέλλου Συνομοσπονδίας Πετοσφαίρισης το 2000. Επίσης, η ομάδα καλαθοσφαίρισης της ΑΕΚ χρησιμοποιούσε το γυμναστήριο ως έδρα της.

## Παραπομπές


## Εξωτερικοί σύνδεσμοι
* Πληροφορίες για το γυμναστήριο @ Stadia.gr

Κατηγορία:Κλειστά στάδια στην Ελλάδα
Κατηγορία:Αθλητικές εγκαταστάσεις στην Αθήνα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Δήμος Φυλής
Ολυμπιακό Κέντρο Ιστιοπλοΐας Αγίου Κοσμά

Το **Ολυμπιακό Κέντρο Ιστοπλοΐας Αγίου Κοσμά** φιλοξένησε τα αγωνίσματα ιστιοπλοΐας κατά τη διάρκεια των Ολυμπιακών Αγώνων 2004 στην Αθήνα. Το κέντρο βρίσκεται περίπου 6 χιλιόμετρα από το κέντρο της Αθήνας, στην παράκτια ζώνη. Άνοιξε επισήμως στις 2 Αυγούστου 2004, λίγες εβδομάδες πριν από την έναρξη των Ολυμπιακών Αγώνων, αν και είχαν διεξαχθεί δοκιμαστικοί αγώνες κατά τον Αύγουστο του 2002 και 2003. Το κέντρο είχε χωρητικότητα 1.600 θεατών για τις τελετές απονομής μεταλλίων.

Μετά την Ολυμπιάδα ο χώρος ιδιωτικοποιήθηκε και δόθηκε στην εταιρεία *Σείριος Α.Ε.*, και θα μετατραπεί σε μαρίνα χωρητικότητας πλέον των 1.000 σκαφών, ως μέρος της αναβαθμισμένης παράκτιας ζώνης της Αθήνας.

## Παραπομπές


Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Ιστιοπλοΐα στην Ελλάδα
Αγιου Κοσμα
At Newport 1960

***At Newport 1960*** είναι ο τίτλος του ζωντανά ηχογραφημένου άλμπουμ του Αμερικανού blues καλλιτέχνη Muddy Waters, το οποίο κυκλοφόρησε στις 15 Νοεμβρίου του 1960 μέσω της δισκογραφικής εταιρείας "Chess Records".

## Ιστορία του δίσκου
Ο Waters πραγματοποίησε την ζωντανή του εμφάνιση στο φεστιβάλ του Νιούπορτ στις 3 Ιουλίου του 1960, κατά την περιοδεία που ακολούθησε την κυκλοφορία του άλμπουμ "*[[Muddy Waters Sings Big Bill Broonzy]]*". Το συγκρότημα του αποτελούνταν από τον Ότις Σπαν στο πιάνο, τον Πατ Χέιρ στην κιθάρα, τον Τζέιμς Κότον στην φυσαρμονικα, τον Άντριου Στίβενς στο μπάσο και τον Φράνσις Κλέι στα τύμπανα.

Η ηχογράφηση έγινε το απόγευμα της Κυριακής 3 Ιουλίου, με την μπάντα του Waters να ξεκινάει με τα "*I Got My Brand on You*" και "*[[I'm Your Hoochie Coochie Man]]*" του Γουίλι Ντίξον, συνεχίζοντας με το "*Baby Please Don't Go*" του Μπ. Τζ. Ουίλιαμς, το "*Soon Forgotten*" του Τζέιμς Όντεν, το "*Tiger in Your Tank*" του Ντίξον και το "*I Feel So Good*" του Big Bill Broonzy. Ακολούθησε το "*[[Got My Mojo Working]]*" σε δύο μέρη, ενώ το set-list του έκλεισε με ένα αυτοσχέδιο κομμάτι του ποιητή Λάνγκστον Χιουζ με τίτλο "*Goodbye Newport Blues*", το οποίο τραγούδησε ο Σπαν λόγω εξάντλησης του Waters.

Στο εξώφυλλο του δίσκου απεικονίζεται η φωτογραφία του τραγουδιστή από το φεστιβάλ του Νιούπορτ, όπου κρατάει μία ημιακουστική κιθάρα. Η κιθάρα ανήκε στον Τζον Λη Χούκερ και την πήρε ο Waters αποκλειστικά για την συγκεκριμένη φωτογραφία, αφήνοντας για λίγο την Fender Telecaster με την οποία έπαιζε εκείνη την ημέρα. Φωτογράφος ήταν ο Μπαρτ Γκόλντμπλατ.

Η κυκλοφορία του δίσκου πραγματοποιήθηκε στις 15 Νοεμβρίου του ίδιου έτους σε παραγωγή του Λέοναρντ Τσες, μέσω της δισκογραφικής εταιρείας "Chess" σε συνεργασία με την "MCA". Η πρώτη έκδοση του σε μορφή CD έγινε το 1987 και επανεκδόθηκε το 2001 σε καλύτερη ποιότητα και με τέσσερα επιπλέον κομμάτια, ηχογραφημένα στο Σικάγο, μερικές ημέρες πριν την συναυλία του Νιούπορτ.

Το περιοδικό "Rolling Stone" έχει κατατάξει το συγκεκριμένο άλμπουμ στην θέση # 348 της λίστας με τους 500 καλύτερους δίσκους όλων των εποχών, όπως και στην δωδέκατη θέση των πενήντα καλύτερων ζωντανών δίσκων όλων των εποχών. Οι κριτικές που έλαβε υπήρξαν θετικές, με το "Allmusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 3,9 / 5, ενώ θετικές κριτικές απέσπασε από τα "Southwest Blues", "Blues Access" και "All About Jazz".

## Τραγούδια του δίσκου

## Οι μουσικοί
Οι μουσικοί οι οποίοι ηχογράφησαν το "*At Newport 1960*" ήταν οι εξής:

* **[[Μάντι Γουότερς]]** - φωνητικά, κιθάρα
* **[[Ότις Σπαν]]** - πιάνο
* **Πατ Χέιρ** - κιθάρα
* **Τζέιμς Κότον** - φυσαρμόνικα
* **Άντριου Στίβενς** - μπάσο
* **Φράνσις Κλέι** - τύμπανα

## Παραπομπές


## Πηγές
* At Newport - Muddy Waters | Songs, Reviews, Credits | AllMusic
* Vinyl Treasures: Muddy Waters - At Newport 1960
* Muddy Waters, 'At Newport 1960' - Rolling Stone

Κατηγορία:Δισκογραφία του Muddy Waters
Κατηγορία:Άλμπουμ του 1960
Ολυμπιακό Κέντρο Βουλιαγμένης

Το **Ολυμπιακό Κέντρο Βουλιαγμένης** ήταν ο χώρος διεξαγωγής των αγωνισμάτων τριάθλου ανδρών και γυναικών κατά τους Ολυμπιακούς Αγώνες 2004 στην Αθήνα. Επίσης, φιλοξένησε τους αγώνες ποδηλασίας κατά τη διάρκεια των Αγώνων. Βρίσκεται στη Βουλιαγμένη, στα νοτιοανατολικά της Αθήνας, και η χωρητικότητα του χώρου ήταν 3.600 θέσεις, αν και μόνο 2.200 θέσεις διατίθενταν κατά τη διάρκεια των Αγώνων.

## Παραπομπές


Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Γιάννης Μπαλάφας

Ο **Γιάννης Μπαλάφας** είναι Έλληνας πολιτικός. Είναι εκλεγμένος με τον ΣΥΡΙΖΑ στη Β' Αθηνών και τέως υφυπουργός Μεταναστευτικής Πολιτικής.

## Βιογραφία
Γεννήθηκε το 1945 στο Ληξούρι. Σπούδασε πολιτικός μηχανικός στο Πολυτεχνείο. Το 2012 έγραψε το βιβλίο *20 χρόνια χρειάστηκαν: Το χρονικό του εγχειρήματος του Συνασπισμού*, το οποίο προλόγισε ο Γιάννης Δραγασάκης. Είναι μέλος του Διοικητικού Συμβουλίου του Ινστιτούτου Νίκος Πουλαντζάς.

## Πολιτική σταδιοδρομία
Συμμετείχε στη Δημοκρατική Νεολαία Λαμπράκη και στην αντιδικτατορική οργάνωση «Ρήγας Φεραίος». Συνελήφθη από τη Χούντα το 1971 και εκτοπίσθηκε το 1972.

Μετά την αποκατάσταση της δημοκρατίας, εντάχθηκε στο ΚΚΕ, από το οποίο αποχώρησε το 1989.

Ήταν από την αρχή μέλος του Συνασπισμού και μετέπειτα του ΣΥΡΙΖΑ. Εξελέγη βουλευτής Β' Αθηνών στις εκλογές του Ιανουαρίου του 2015 και στη συνέχεια Β΄ Αντιπρόεδρος της Βουλής των Ελλήνων. Στις εκλογές του Σεπτεμβρίου του 2015 επανεξελέγη βουλευτής στην Β' Αθηνών. Στις 23 Σεπτεμβρίου 2015 ορίστηκε Υφυπουργός Εσωτερικών και Διοικητικής Ανασυγκρότησης και στις 5 Νοεμβρίου του 2016 έγινε Υφυπουργός Μεταναστευτικής Πολιτικής, διατηρώντας το αξίωμα έως τις 29 Αυγούστου 2018.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Βιογραφικό στην ιστοσελίδα της Βουλής

Κατηγορία:Έλληνες πολιτικοί μηχανικοί
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Αθηνών
Κατηγορία:Έλληνες υφυπουργοί Εσωτερικών και Διοικητικής Ανασυγκρότησης
Κατηγορία:Αντιδικτατορικός αγώνας
Κατηγορία:Αντιπρόεδροι της Βουλής των Ελλήνων
Κατηγορία:Έλληνες υφυπουργοί Μεταναστευτικής Πολιτικής
Τόμπι Μπέιλι

Ο **Τόμπι Μπέιλι**, γεννημένος στις 11 Νοεμβρίου 1975 στο Λος Άντζελες της Καλιφόρνια, είναι πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σούτινγκ γκαρντ.

## Καριέρα
Ο Μπέιλι αγωνίστηκε στο πανεπιστήμιο του UCLA από το 1994 ως το 1998, βοηθώντας την ομάδα του να κατακτήσει την πρώτη θέση στο πρωτάθλημα της περιφέρειας τους το 1995, με 26 πόντους και 9 ριμπάουντ στον τελικό εναντίον των Ρέιζορμπακς του Αρκάνσας. Επιλέχθηκε στην καλύτερη δεκάδα της δυτικής περιφέρειας το 1996, 1997 και 1998, ενώ ψηφίστηκε ως ο καλύτερος παίκτης της ομάδας του το 1996 και το 1998.

Το καλοκαίρι του 1998, επιλέχθηκε στην 45η θέση του ντραφτ του ΝΒΑ από τους Λος Άντζελες Λέικερς και δόθηκε στους Φοίνιξ Σανς όπου παρέμεινε μέχρι το 2000, παίζοντας συνολικά σε 73 παιχνίδια με 3,3 πόντους μέσο όρο.

Το 2000-01, αγωνίστηκε στο ABA με τους Λος Άντζελες Σταρς και την επόμενη χρονιά υπέγραψε στην ιταλική Ίμολα. Το 2002-03 κατέκτησε την ενδέκατη θέση του ελληνικού πρωταθλήματος με την ομάδα του Πανιωνίου και το 2003-04 κατέκτησε το κύπελλο Ελλάδας με την ομάδα του Άρη, κερδίζοντας στον τελικό τον Ολυμπιακό με 73-70. Στο ελληνικό πρωτάθλημα, οι "κίτρινοι" κατέλαβαν την τρίτη θέση στην κανονική περίοδο, αλλά έπεσαν στην πέμπτη θέση μετά τη διαδικασία των πλέι-οφ. Ο Μπέιλι πέτυχε 367 πόντους σε 26 αγώνες (μ.ο. 14,1), ενώ έκανε το καλύτερο του παιχνίδι στην ήττα του Άρη από την ΑΕΚ με 101-107 στην προημιτελική φάση των πλέι-οφ, όπου πέτυχε 37 πόντους.

Το 2004-05, φόρεσε τη φανέλα της ΑΕΚ, η οποία παρά το γεγονός ότι τερμάτισε έκτη στην κανονική διάρκεια του πρωταθλήματος, κατατάχθηκε δεύτερη μετά τα πλέι-οφ, χάνοντας με 3-1 στις νίκες από τον Παναθηναϊκό. Σε 33 αγώνες με τον δικέφαλο του Νότου, πέτυχε συνολικά 449 πόντους (μ.ο. 13,6).

Το 2005-06, φόρεσε τη φανέλα της Οστάνδης από το Βέλγιο και αν και δεν ανανεώθηκε για δεύτερη χρονιά, μετά τον τραυματισμό του Βέσελιν Πέτροβιτς επέστρεψε εκεί τον Οκτώβριο του 2006. Ολοκλήρωσε τη σεζόν 2006-07 στους Ολίμπιανς Πεκίνου και ξεκίνησε την επόμενη χρονιά στους Σάντα Μπάρμπαρα Μπρέικερς του IBL, συνεχίζοντας στους 99ers της Κολωνίας.

Το 2009 και το 2010, αγωνίστηκε στους Άρτλαντ Ντράγκονς από τη Γερμανία και τους Λος Άντζελες Λάιτνινγκ του IBL, για να κλείσει την καριέρα του στη γερμανική Λούντβιγκσμπουργκ το 2010-11.

Το 2012, ίδρυσε το "Sky Sports Management" μαζί με τον Ντιν Γουόλ, το οποίο ενώθηκε με το "Rival Sports Group" δύο χρόνια,με τους δύο μάνατζερ να συνεχίζουν ως αντιπρόεδροι του τμήματος καλαθοσφαίρισης.

## Παραπομπές


## Πηγές
* Toby Bailey NBA Stats | Basketball-Reference.com
* Toby Bailey Player Profile, New York Knicks
* Toby Bailey Stats, Bio - ESPN - ESPN.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Πανιωνίου‎‎‎‎
Κατηγορία:Καλαθοσφαιριστές Οστάνδης‎‎
Κατηγορία:Καλαθοσφαιριστές Κολωνία 99ερς‎
Κατηγορία:Καλαθοσφαιριστές Μανρέσα‎‎
Κατηγορία:Καλαθοσφαιριστές Άρτλαντ Ντράγκονς
SUNEL Arena

To **Ολυμπιακό Γυμναστήριο Άνω Λιοσίων** ήταν ο χώρος ο οποίος φιλοξένησε τα αγωνίσματα του τζούντο και της πάλης, κατά τη διάρκεια των Ολυμπιακών Αγώνων 2004, στην Αθήνα. Από το 2020 αποτελεί έδρα της ΑΕΚ. Το γυμναστήριο έχει χωρητικότητα 9.327 (πτυσσόμενο) και 8.327 (μόνιμοι) θέσεων, ωστόσο, για τα παιχνίδια της ΑΕΚ, η χωρητικότητα φτάνει τις 9.025. Το γυμναστήριο βρίσκεται στα Άνω Λιόσια, στα βορειοδυτικά του κέντρου της Αθήνας.

## Ιστορικό
Μετά το τέλος της Ολυμπιάδας, το γυμναστήριο έγινε ο χώρος παραγωγής αρκετών τηλεοπτικών προγραμμάτων, συμπεριλαμβανομένης της ελληνικής έκδοσης του τηλεοπτικού σόου *[[So You Think You Can Dance (Ελλάδα)|So You Think You Can Dance]].* Σχεδιαζόταν να γίνει ο χώρος στέγασης της Ελληνικής Ακαδημίας Πολιτισμού και του Ελληνικού Ψηφιακού Αρχείου.

Στο **Ολυμπιακό Γυμναστήριο Άνω Λιοσίων** διεξαγόταν και το Athens Junior European Cup «Iliadis Cup», υπό την αιγίδα της Ελληνικής ομοσπονδίας τζούντο. Από τις 19 Μαΐου έως τις 6 Ιουνίου 2010, στο γυμναστήριο διεξήχθη το Πανελλήνιο Πρωτάθλημα Χόκεϊ επί πάγου ανδρών και γυναικών.

### ΚΑΕ ΑΕΚ
Στις 13 Μαΐου 2019 με τροπολογία έγινε μεταφορά του γηπέδου από το ΤΑΥΠΕΔ στην Γενική Γραμματεία Αθλητισμού με σκοπό να παραχωρηθεί στη συνέχεια στην ΚΑΕ ΑΕΚ και τελικά στις 22 Ιουνίου 2020 το κλειστό γυμναστήριο παραχωρήθηκε από το ελληνικό κράτος στην ΚΑΕ ΑΕΚ για 20 χρόνια.

## Παραπομπές


## Εξωτερικοί σύνδεσμοι
* 

Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Δήμος Φυλής
Ανω Λιοσιων Ολυμπιακο
Ανω Λιοσιων Ολυμπιακο
Ανω Λιοσιων Ολυμπιακο
Ανω Λιοσιων Ολυμπιακο
Γυμναστηριο Ανω Λιοσιων
Δυσφήμιση

**Δυσφήμιση** είναι η διάδοση μιας δήλωσης που βλάπτει τη φήμη ενός ατόμου, επιχείρησης, προϊόντος, ομάδας, κυβέρνησης, θρησκείας, ή έθνους.

Σύμφωνα με το ποινικό δίκαιο, για να συντρέχει δυσφήμιση, μια δήλωση θα πρέπει να είναι γενικά εσφαλμένη και να έχει γίνει από κάποιον άλλον από το πρόσωπο που δυσφημείται. Σε μερικές δικαιοδοσίες του κοινού δικαίου γίνεται διάκριση ανάμεσα στην προφορική δυσφήμιση, που αποκαλείται και **συκοφαντία**, και τη δυσφήμιση με άλλα μέσα όπως μέσα από έντυπα και εικόνες, ονομαζόμενη και ως **λίβελος**.

Σε κάποιες δικαιοδοσίες Αστικού Δικαίου, η δυσφήμιση αντιμετωπίζεται περισσότερο ως έγκλημα παρά ως αστικό αδίκημα. Η Επιτροπή των Ηνωμένων Εθνών για τα Ανθρώπινα Δικαιώματα αποφάνθηκε το 2012 ότι ο νόμος περί λίβελλου μιας χώρας, συγκεκριμένα των Φιλιππίνων, δεν ήταν συμβατός με τα άρθρα 1 και 9 της Διεθνούς Σύμβασης για τα Αστικά και Πολιτικά Δικαιώματα, παροτρύνοντας επίσης τις χώρες μέλη της σύμβασης να σκεφτούν σοβαρά την αποποινικοποίηση του λίβελλου.

## Παραπομπές


## Εξωτερικοί σύνδεσμοι
* 
* 

Κατηγορία:Λογοκρισία
Κατηγορία:Εγκλήματα
Κατηγορία:Εκφοβισμός
Κατηγορία:Επικοινωνία ψευδών
Κατηγορία:Ψεύδεσθαι
Κατηγορία:Ελευθεροτυπία
Ιωάννης Μπερνίτσας

Ο **Ιωάννης Π. Μπερνίτσας** (1905 - 20 Φεβρουαρίου 1988) υπήρξε Έλληνας, χημικός, συνδικαλιστής και βουλευτής. Υπηρέτησε ως πρόεδρος του Εμπορικού και Βιομηχανικού Επιμελητηρίου Αθηνών (ΕΒΕΑ) και της Γενικής Συνομοσπονδίας Επαγγελματιών και Βιοτεχνών Ελλάδος.
## Βιογραφικά στοιχεία
Γεννήθηκε στην Αθήνα το 1905 και ήταν γιος του συνδικαλιστή Παναγιώτη Μπερνίτσα.

Ξεκίνησε να εργάζεται ως βιοτέχνης και από το 1932 εισήλθε στο συνδικαλιστικό κίνημα, με την εκλογή του ως γενικού γραμματέας του Επιμελητηρίου Επαγγελματοβιοτεχνών Αθηνών. Εν συνεχεία έγινε πρόεδρος της Ομοσπονδίας Επαγγελματιών και Βιοτεχνών Αθηνών , από το 1935 ως το 1946. Στο δεύτερο μισό της δεκαετίας του '50 και τη δεκαετία του '60 ήταν πρόεδρος της Γενικής Συνομοσπονδίας Επαγγελματιών και Βιοτεχνών Ελλάδος (ΓΣΕΒΕ).

Εκλέχθηκε βουλευτής Αθηνών στις εκλογές του 1946 με το συνδυασμό της Ηνωμένης Παρατάξεως Εθνικοφρόνων (Κόμμα Εθνικών Φιλελευθέρων) με 11.068 ψήφους. Το 1951 ήταν ξανά υποψήφιος με το Λαϊκό Κόμμα αλλά απέτυχε να εκλεγεί.

Πέθανε το 1988 και κηδεύτηκε στις 23 Φεβρουαρίου από τον ιερό ναό Αγίων Θεοδώρων του Πρώτου Νεκροταφείου Αθηνών. Είχε παιδιά.

## Παραπομπές


Κατηγορία:Βουλευτές Αθηνών
Κατηγορία:Έλληνες συνδικαλιστές
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Ολυμπιακό Γυμναστήριο Γαλατσίου

Το **Ολυμπιακό Γυμναστήριο Γαλατσίου** είναι κλειστό γυμναστήριο πολλαπλών χρήσεων στο Γαλάτσι της Αθήνας. Ήταν ο χώρος στον οποίο διεξήχθησαν οι αγώνες επιτραπέζιας αντισφαίρισης και ρυθμικής γυμναστικής κατά τη διάρκεια των Ολυμπιακών Αγώνων 2004.  Το Ολυμπιακό Γυμναστήριο Γαλατσίου έχει χωρητικότητα 6.200 θέσεων, εκ των οποίων οι 5.141 είναι μόνιμες στο άνω τμήμα. Οι υπόλοιπες ανήκουν σε πτυσσόμενες κερκίδες στο κάτω τμήμα.

## Ιστορικό
Η κατασκευή του γυμναστηρίου ολοκληρώθηκε τον Μάιο του 2004, και εγκαινιάστηκε επισήμως στις 30 Ιουλίου 2004, λίγο πριν από την έναρξη των Ολυμπιακών Αγώνων. Μετά την Ολυμπιάδα, το Ολυμπιακό Γυμναστήριο Γαλατσίου, αποτέλεσε έδρα της ομάδας καλαθοσφαίρισης της ΑΕΚ, προτού αυτή μετακομίσει στο Ολυμπιακό Κλειστό Γυμναστήριο το 2006. Ο χώρος της εγκατάστασης στη συνέχεια παραχωρήθηκε στις ιδιωτικές εταιρείες *Ακροπόλ Χαραγιώνης* και *Sonae Sierra SGPS S.A*, και χρησιμοποιήθηκε ως εμπορικό κέντρο.

Το φθινόπωρο του 2015 το γυμναστήριο άρχισε να αποτελεί προσωρινός χώρος διαμονής προφύγων.

## Παραπομπές


## Εξωτερικοί σύνδεσμοι
* Ολυμπιακό Γυμναστήριο Γαλατσίου @ Stadia.gr

Γαλατσιου
Γαλατσιου
Γαλατσιου
Γαλατσιου
Γαλατσιου
Γαλατσιου
Κατηγορία:Δήμος Γαλατσίου
Χέλμε (Εσθονία)

Το **Χέλμε** είναι μικρός οικισμός () στην Ενορία του Χέλμε εντός της Κομητείας της Βάλγκα, στη νότια Εσθονία. Ευρίσκεται σε απόσταση, μόλις, 2 χιλιομέτρων στα βορειοδυτικά της πόλης Τόρβα, κατά μήκος της οδού μεταξύ Βάλγκα–Πάρνου (αρ. 6). Κατά την απογραφή του 2011, ο αριθμός του οικισμού ήταν της τάξεως των 167 κατοίκων.

Η εκκλησία της ενορίας του Χέλμε αναφέρεται για πρώτη φορά το 1329, στα πλαίσια μιας λιθουανικής επιδρομής. Το μεγαλύτερο μέρος των γειτονικών εδαφών διαμοιράστηκε σε φέουδα κατά την διάρκεια του 15ου και του 16ου αιώνα. Το κάστρο του Λιβονικού Τάγματος στο Χέλμε (*Ordensburg Helmet*) πιστεύεται πως ανεγέρθηκε κατά το πρώτο μισό του 14ου αιώνα. Η τοποθεσία του, στην κορυφή ενός απόκρημνου λόφου, πιστεύεται πως χρησιμοποιείτο και νωρίτερα ως οχυρή θέση από τους Σακαλιανούς στην Παλαιά Εσθονία. Με βάση την κάτοψή του, το κάστρο του Τάγματος πιστεύεται πως ήταν οβάλ τύπου κατασκευή με διαστάσεις 120×60 μ., περιτριγυρισμένη από δύο τάφρους. Υπήρχε οικισμός δίπλα στο κάστρο κατά την διάρκεια του Μεσαίωνα, αναφορά στον οποίον γινόταν έως τον 17ο αιώνα. Το κάστρο κατεστράφη από τους Σουηδούς κατά την διάρκεια του Ρωσικού-Σουηδικού Πολέμου το 1658. Σήμερα, μόνον ορισμένα τμήματα των τειχών, με ακόμη ορατά τα ανοίγματα των ανώτερων παραθύρων, είναι ακόμη ορατά.

Το Χέλμε είναι γενέτειρα της Εσθονής γλύπτριας Έρνα Βιιτόλ (1920–2001).

## Έκθεση Φωτογραφιών

File:Helme linnus 1.jpg|Ερείπια του Κάστρου του Χέλμε
File:Helme castle ruins.jpg|
File:Helme linnus 3.jpg|
File:Helme-caves.jpg|Είσοδος στο Σπήλαιο του Χέλμε
File:Helme mõisahoone.jpg|Αρχοντικό του Χέλμε


## Δείτε επίσης
* Ιστορία της Εσθονίας
* Κατάλογος κάστρων της Εσθονίας

## Παραπομπές


## Εξωτερικοί σύνδεσμοι

*Ενορία του Χέλμε  

Κατηγορία:Διοικητική διαίρεση της Εσθονίας
Κατηγορία:Κάστρα του Τευτονικού Τάγματος
Κατηγορία:Κράις Φέλιν
Κράις Φέλιν

Το **Κράις Φέλιν** (*Viljandi kreis*, *Феллинский уезд*) ήταν μία από τις εννέα διοικητικές υποδιαιρέσεις του Κυβερνείου της Λιβονίας της Ρωσικής Αυτοκρατορίας. Ευρισκόταν στο βόρειο τμήμα του κυβερνείου (στη σημερινή νότια Εσθονία). Πρωτεύουσά του ήταν το Βιλγιάντι (*Φέλιν*). Τα εδάφη του Κράις Φέλιν αντιστοιχούσαν στο μεγαλύτερο μέρος της σημερινής Κομητείας του Βιλγιάντι, καθώς και τμήματα των κομητειών της Γιάρβα, της Γιόγκεβα και της Βάλγκα.

## Δημογραφία
Κατά την περίοδο της Απογραφής της Ρωσικής Αυτοκρατορίας του 1897, το Κράις Φέλιν είχε πληθυσμό της τάξεως των 99.747 κατοίκων. Εξ'αυτών, το 97.1% ομιλούσαν εσθονικά, το 1.8% γερμανικά, το 0.5% ρώσικα, το 0.3% γίντις, το 0.1% λετονικά και το 0.1% ρομάνι ως μητρική τους γλώσσα.

## Παραπομπές



Φελιν
Δημοτικό Στάδιο Καλλιθέας «Γρηγόρης Λαμπράκης»

Το **Δημοτικό Στάδιο Καλλιθέας «Γρηγόρης Λαμπράκης»** είναι στάδιο πολλαπλών χρήσεων στην Καλλιθέα. Xρησιμοποιείται ως έδρα της ποδοσφαιρικής ομάδας της Καλλιθέας. Το στάδιο κατασκευάστηκε το 1970 και είχε χωρητικότητα 4.200 θέσεων. Με την δημιουργία της κερκίδας στο ανατολικό πέταλο το 2009 αυξήθηκε στις 6.300 θέσεις. 
## Ονομασία και ψευδώνυμο
Το στάδιο έλαβε το όνομα του Έλληνα πολιτικού, ιατρού και αθλητή Γρηγόρη Λαμπράκη, ο οποίος δολοφονήθηκε το 1963. Αναφέρεται κυρίως μέσω του προσωνυμίου *Ελ Πάσο*. Ο χώρος του γηπέδου ήταν παλαιότερα λατομείο, κάτι που αποδεικνύεται από τον ψηλό βράχο ο οποίος βρίσκεται στη βόρεια άκρη του σταδίου. Όταν χτίστηκε το στάδιο τη δεκαετία του 1960, οι ταινίες τύπου γουέστερν του Κλιντ Ίστγουντ ήταν αρκετά δημοφιλείς στην Ελλάδα, και το ψευδώνυμο του σταδίου είναι μια αναφορά στην ταινία του 1965 του Ίστγουντ *[[Μονομαχία στο Ελ Πάσο]] (For a Few Dollars More)*, καθώς ο χώρος πίσω από το στάδιο θύμιζε στους θεατές εικόνες από την ταινία.

Κατασκευή νέας κερκίδας στο ανατολικό πέταλο του Σταδίου : Χωρητικότητας 2.100 θέσεων Το συνολικό κόστος των εργασιών ανήλθε στο ποσό του € 1.400.000 Στην κατασκευή της νέας κερκίδας, ειδική μέριμνα δόθηκε στην προσβασιμότητα όλων των χώρων από ΑΜΕΑ. Επίσης περιλαμβάνει νέους χώρους υγιεινής για τους θεατές, αποδυτήρια για τους ερασιτέχνες αθλητές, κυλικείο και γραφεία διοίκησης. Παραλαμβάνοντας τα έργα ο Δήμαρχος Καλλιθέας κ. Κώστας Ασκούνης, δήλωσε: «Με ιδιαίτερη χαρά παραλαμβάνουμε σήμερα  2 Φεβρουαρίου 2009 τη νέα κερκίδα του Δημοτικού Σταδίου, ένα ιδιαίτερα δύσκολο τεχνικά έργο με σημαντικά οφέλη για την ομάδα και την πόλη μας, που συμβάλλει στην αναβάθμιση του αθλητισμού στην Καλλιθέα.» Mελλοντικά το Ελ Πάσο θα εξυπηρετείται από τον σταθμό μετρό της Γραμμής 5 "Χαμοστέρνας".

## Παραπομπές


## Εξωτερικοί σύνδεσμοι
* Πληροφορίες σταδίου - ''stadia.gr''
* Βίντεο του γηπέδου στις 3 Ιουλίου 2013

Καλλιθεας Δημοτικο Σταδιο «Γρηγορης Λαμπρακης»
Κατηγορία:Καλλιθέα Αττικής
Κατηγορία:Γ.Σ. Καλλιθέα
ΟΥΕΦΑ Τσάμπιονς Λιγκ 2015-16 Φάση Νοκ-Άουτ

Η **φάση νοκ-άουτ του ΟΥΕΦΑ Τσάμπιονς Λιγκ 2015-16** ξεκίνησε στις 16 Φεβρουαρίου 2016 και θα ολοκληρωθεί στις 28 Μαΐου 2016 με τον τελικό στο *Σαν Σίρο*, του *Μιλάνου* στην *Ιταλία*, απ' όπου θα προκύψει ο πρωταθλητής του ΟΥΕΦΑ Τσάμπιονς Λιγκ 2015-16. 16 ομάδες συνολικά συμμετέχουν στη φάση νοκ-άουτ.

## Πίνακας




## Φάση των 16
Η κλήρωση για τη φάση των 16 πραγματοποιήθηκε στις 14 Δεκεμβρίου 2015. Οι πρώτοι αγώνες διεξήχθησαν στις 16, 17, 23 και 24 Φεβρουαρίου, ενώ οι επαναληπτικοί στις 8, 9, 15 και 16 Μαρτίου 2016.


|}

### Αγώνες

Όλες οι ώρες είναι ώρες Ελλάδος.



*Η Παρί Σεν Ζερμέν νίκησε με συνολικό σκορ 4–2.*
----


*Η Μπενφίκα νίκησε με συνολικό σκορ 3–1.*
----


*Η Βόλφσμπουργκ νίνησε με συνολικό σκορ 4–2.*
----


*Η Ρεάλ Μαδρίτης νίκησε με συνολικό σκορ 4–0.*
----


*Η Μπαρτσελόνα νίκησε με συνολικό σκορ 5–1.*
----


*Η Μπάγερν Μονάχου νίκησε με συνολικό σκορ 6–4.*
----


*Συνολικό σκορ 0–0. Η Ατλέτικο Μαδρίτης νίκησε 8–7 στα πέναλτι.*
----


*Η Μάντσεστερ Σίτι νίκησε με συνολικό σκορ 3–1.*

## Προημιτελικοί
Η κλήρωση για την προημιτελική φάση πραγματοποιήθηκε στις 18 Μαρτίου 2016. Οι πρώτοι αγώνες διεξήχθησαν στις 5 και 6 Απριλίου, ενώ οι επαναληπτικοί στις 12 και 13 Απριλίου 2016.


|}

### Αγώνες


*Η Μπάγερν Μονάχου νίκησε με συνολικό σκορ 3–2.*
----


*Η Ατλέτικο Μαδρίτης νίκησε με συνολικό σκορ 3–2.*
----


*Η Ρεάλ Μαδρίτης νίκησε με συνολικό σκορ 3–2.*
----


*Η Μάντσεστερ Σίτι νίκησε με συνολικό σκορ 3–2.*

## Ημιτελικοί
Η κλήρωση για την προημιτελική φάση πραγματοποιήθηκε στις 15 Απριλίου 2016. Οι πρώτοι αγώνες διεξήχθησαν στις 26 και 27 Απριλίου, ενώ οι επαναληπτικοί στις 3 και 4 Μαΐου 2016.


|}

### Αγώνες


----



''Συνολικό σκορ 2–2. Η Ατλέτικο Μαδρίτης νίκησε στα εκτός έδρας γκολ.

## Τελικός
Ο τελικός θα διεξαχθεί στις 28 Μαΐου στο Σαν Σίρο, του Μιλάνου στην Ιταλία.



## Παραπομπές


Κατηγορία:Κύπελλο Πρωταθλητριών Ευρώπης
Παύλος Παπαδόπουλος

Ο **Παύλος Παπαδόπουλος** (13 Αυγούστου 1972) είναι Έλληνας δημοσιογράφος.

## Βιογραφικό
Ο Παπαδόπουλος σπούδασε στο Λονδίνο, και είναι πτυχιούχος Επικοινωνίας, ΜΜΕ και Πολιτιστικών Σπουδών (*Media and Cultural Studies*) της Σχολής Επικοινωνίας του Λονδίνου (*London School of Communication*). Ξεκίνησε τη δημοσιογραφική του σταδιοδρομία το 1992, σε ηλικία 20 ετών, ως εξωτερικός συνεργάτης σε περιοδικά.

Από το 1996 μέχρι το 2000 ήταν ανταποκριτής της εφημερίδας «Το Βήμα» στο Λονδίνο, ενώ από το 2000 έως το 2004 διατέλεσε ειδικός σύμβουλος στο Πολιτικό Γραφείο του πρωθυπουργού της Ελλάδας, Κώστα Σημίτη.

Σήμερα είναι πολιτικός συντάκτης του *[[Το Βήμα]]* και διευθυντής του ΒΗmagazino.

Το 2016 προκάλεσε μεγάλη αίσθηση με τη δημοσιοποίηση μυστικών συναντήσεων του πρωθυπουργού της Ελλάδας. Αλέξη Τσίπρα με τον πρόεδρο του ΔΟΛ, Σταύρο Ψυχάρη, που η κυβέρνηση αναγκάστηκε να παραδεχτεί. Στο έντονα αλληγορικό ρεπορτάζ, ο Παπαδόπουλος αναφέρθηκε σε μία «γάτα Ιμαλαΐων» που ήταν παρούσα σε μία από τις συναντήσεις των δύο ανδρών. Για το τι μπορεί να σημαίνει η γάτα δόθηκαν διάφορες εκδοχές από τα ΜΜΕ.

## Παραπομπές


Κατηγορία:Έλληνες δημοσιογράφοι του 20ού αιώνα
Διάκος Μανουσάκης

Ο **Διάκος Μανουσάκης** (1922-1999) γεννήθηκε στη Χάλκη του Νομού Δωδεκανήσου στις 5 Ιουλίου 1922. Οδοντίατρος στο επάγγελμα, αποφοίτησε από την Οδοντιατρική Σχολή του Πανεπιστημίου Αθηνών. Ήταν παντρεμένος με την Μαρία Γεωργιάδου με την απέκτησε δύο κόρες και ένα γιο.                                                                                                

Πολιτεύθηκε για πρώτη φορά στις εκλογές του 20ης Νοεμβρίου 1977 με την Εθνική Παράταξη των Σ.Στεφανόπουλου- Σ.Θεοτόκη στο Νομό Πέλλας, όπου παρότι ανακηρύχθηκε πρώτος σε σταυρούς (2.500),από όλους τους υποψηφίους του κόμματος δεν εξελέγη βουλευτής. Τον Σεπτέμβριο του 1981 προσχώρησε στη Ν.Δ. και συμπεριελήφθη στις εκλογικές λίστες. Εξελέγη δεύτερος σε σταυρούς βουλευτής (8.371) στις εκλογές της 18ης Οκτωβρίου. Στις εκλογές της 2ας Ιουνίου 1985 επανεξελέγη βουλευτής ως δεύτερος στην λίστα των υποψηφίων.                                                                                                

Στις 6 Σεπτεμβρίου 1985, μετά την ρήξη του κοινοβουλευτικού εκπροσώπου Κωστή Στεφανόπουλου με τον επανεκλεγέντα αρχηγό της Ν.Δ. Κωνσταντίνο Μητσοτάκη, ακολούθησε τον μετέπειτα πρόεδρο της Δημοκρατίας μαζί με άλλους 8 βουλευτές στην αποχώρηση από το κόμμα και στην ίδρυση της Δημοκρατικής Ανανέωσης (ΔΗ.ΑΝΑ.). Μετά την διάλυση της ΔΗ.ΑΝΑ. τον Ιούνιο του 1994, αφού  δεν κατάφερε να ξεπεράσει το όριο του 3%,στις ευρωεκλογές , επέστρεψε στην Ν.Δ. μετά από πρόσκληση του τότε πρόεδρου Μιλτιάδη Έβερτ, τον Ιανουάριο του 1996, και συμμετείχε στο Δ΄ συνέδριο του κόμματος στις 21-23 Μαρτίου 1997.                                                                                                

Απεβίωσε μετά από σύντομη ασθένεια στο νοσοκομείο ΑΧΕΠΑ της Θεσσαλονίκης, στις 8 Αυγούστου 1999.

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Πέλλας